La intensa pluja que va caure al nord del Maresme aquest passat diumenge deixava la riera d’Arenys de Munt amb la imatge habitual després d’aquests episodis. Tota la nit de diumenge, una excavadora d’un pagès del poble i membres de la brigada municipal van treballar per tornar la normalitat a la vila, molt acostumada a aquest tipus de situacions. “Cal condicionar la llera de la riera, que queda molt desestabilitzada i netejar les reixes dels desaigües de canyes i roques”. La situació es repeteix amb certa freqüència, tot i que des de l’any 2010 la riera està canalitzada i, al capdamunt, s’hi va instal·lar una bassa de regulació de les aigües pluvials que baixen de la muntanya.\nEl principal problema, segons el tinent d’alcalde d’Urbanisme, Alfons Molons, és que encara manquen dues actuacions importants, la canalització d’un rial adjacent i la urbanització superficial. “Són dos acabats importants”, apunta, que afegeix que tot i això, quan l’obra estigui del tot completada “el risc zero no existeix”. El rial de Can Cornei, just per sota la bassa, es farà durant aquesta segona meitat de l’any. Un cop acabat, es preveu engegar les obres d’urbanització de la riera “durant el darrer trimestre de l’any”. Aquest projecte està aprovat des del 2007, però no ha estat fins a l’últim tram d’aquest mandat que no s’ha afrontat la seva execució decididament.\nAmb la urbanització s’instal·laran desaigües per a les aigües pluvials, actualment inexistents al llarg d’un quilòmetre i mig, i això reduirà considerablement la presència d’aigua per sobre de la llera de la riera. A més, l’absència de sorra també reduirà els efectes negatius que té una rierada sobre el mobiliari.\nActualment el projecte, valorat en 6 milions, està en fase d’exposició pública de les contribucions especials que hauran d’aportar els veïns. Per a una casa tipus, es calcula un cost mitjà de 2.000 euros, mentre que per als pisos la contribució és d’uns 800 euros. L’Ajuntament proposa que es puguin fer els pagaments a cinc anys i un cop acabada l’obra.


35a Convocatòria Beques L’Hospitalet de recerca 2020\nL'Ajuntament de l'Hospitalet convoca dues Beques L'Hospitalet de formació en la recerca per a persones amb llicenciatura o grau universitari, amb la finalitat de promoure l'estudi de la ciutat en el camp de les ciències socials, sota la direcció del Museu de l'Hospitalet i amb la col·laboració del Centre d'Estudis de l'Hospitalet.\nEs tracta de dues beques amb una dotació de 3.000 euros cadascuna, dirigides a joves llicenciats o graduats universitaris, que tenen com a objectiu promoure l'estudi de la ciutat en el camp de les ciències socials.\n· Beca 1. L'Hospital de Bellvitge. Un referent en l'àmbit de l'assistència, la recerca i la docència sanitàries.\nEs proposa realitzar un estudi sobre L'Hospital Universitari de Bellvitge, l’evolució al llarg del temps i la importància de la seva implantació a la ciutat de l'Hospitalet, no només dels del punt de vista sanitari, sinó també social.\n· Beca 2. El conjunt de La Remunta a L'Hospitalet. Història i evolució.\nEs proposa realitzar un estudi sobre aquest conjunt arquitectònic, de les\nedificacions existents i de les que ja no hi són, analitzant no només l'evolució\nconstructiva, sinó les diferents activitats que ha acollit al llarg del temps i la\nseva contextualització històrica.\nLes sol·licituds s'hauran de presentar a la Seu Electrònica de l'Ajuntament.\nPodran sol·licitar les beques objecte d'aquesta convocatòria les persones amb llicenciatura o grau universitari que reuneixin els següents requisits:\n1. Estar en possessió d'una llicenciatura o grau universitari relacionat amb els coneixements de l'eix temàtic de la beca sol·licitada.\n2. Els títols obtinguts a l'estranger o en centres espanyols no oficials hauran de ser convalidats o reconeguts o bé s'haurà de justificar documentalment que estan admesos a tràmit de convalidació per les autoritats que són competents.\n3. Els sol·licitants es podran presentar solament a una de les dues beques a què es fa referència.\nEs poden consultar les bases de la convocatòria a la Seu Electrònica de l'Ajuntament.\nBases 35a Beques LH - Museu de l'Hospitalet\nBOPB 22-09-2020 Beques LH - Museu de l'Hospitalet


Els espais de grups flexibles permeten treballar amb grups reduïts d’alumnes. Es sol treballar el càlcul mental, la comprensió lectora...També es fan altres àrees com són la religió.\nAquesta aula la trobem en l’edifici d’educació infantil i és l’espai on els més petits gaudeixen de les sessions de psicomotricitat. Val a dir, que hi assiteixen en grups reduïts de mitjos grups.\nTotes les aules disposen de pissarra digital i pissarra blanca. Aquestes aules estan adaptades per a grups d’uns vint-i-cinc alumnes.\nEspais especials per a logopedia.\nLa nostra escola disposa d’una aula de música amb diferents instruments i un piano que ens van regalar els Reis de l'AMPA.\nDisposem d’una biblioteca amb una dotació força extensa de llibres i de material de consulta.\nTambé disposa de quatre ordinadors per poder fer consultes per Internet.\nL’encarregada del PuntEdu dinamitza les activitats de biblioteca i també el servei de préstec els dimarts i dijous.\nEls espais d’educació especial estan destinats a donar un suport a aquells alumnes que presenten alguna dificultat en el seguiment dels aprenentatges.\nA l’escola també disposem d’una Unitat de Suport d’Educació Especial (USEE) amb material específic per als alumnes de dèficit auditiu.\nDisposem de dues aules d’informàtica: una per educació infantil i l’altra per educació primària.\nEls alumnes assisteixen a les sessions en grups reduïts de mitjos grups.\nEl pati d’infantil disposa d’una sorrera i diferents jocs de pati com casetes, jocs d'equilibri, jocs dibuixats a terra...\nÉs un espai molt acollidor i agradable pels alumnes més petits de l’escola.\nLa col·locació d’un toldo/marquesina en la zona de la sorrera per a fer ombra ha aportat més personalitat i ha permès fer un ús adient d'aquest espai a les èpoques més caloroses.\nGimnas - Sala d'actes\nEl gimnàs és un espai tancat en el qual els nostres alumnes practiquen, sobretot, l’àrea educació física. També és una sala d’actes amb un escenari en el qual es poden fer representacions teatrals i altres actes.\nTenim una aula d’anglès i també una aula de conversa d’anglès. L’aula d’anglès disposa de material específic per a aquesta matèria per tal de treballar totes la habilitats lingüístiques de la llengua estrangera. A la nostra escola tenim una Auxiliar de Conversa que col·labora en les activitats a nivell oral.\nEl pati de primària està format per dues pistes multiesportives on practicar diferents esports i jugar lliurement, un espai cobert i dos porxos. El curs passat es va inaugurar un espai amb sorrera i jocs de pati pels més petits. També s'ha instal·lat gespa artificial en un dels extrems del pati i bancs i taules perquè els més grans puguin gaudir d'un moment de lectura o de conversa amb els companys. Els espais coberts permeten que, en cas de pluja, els alumnes puguin gaudir igualment de les estones d’esbarjo. Dues taules de tenis taula completen el nostre gran pati.


Els Reis Mags de la cervesa\nEt presentem el pack de cerveses Els Tres Reis de Moritz\nTime Out en col·laboració amb Moritz dijous 28 de desembre 2017\nAra que s’acosta una de les dates més especials de l’any, podeu ser els Reis Mags més originals! Deixeu enrere la típica agenda, la bossa o els mitjons i pareu atenció al pack que us proposa Moritz, un obsequi que, de ben segur, us resoldrà l’etern dilema de què regalar als adults. Els Tres Reis de la Moritz no són en Melcior, en Gaspar i en Baltasar. Es diuen Moritz Fresca, Moritz Epidor i Moritz Negra i són les tres grans especialitats de la casa. Trobareu dues ampolles de litre i una de mig litre, empaquetades en una caixa elegant que fa goig regalar.\nLa Moritz Fresca, la joia de la corona, està elaborada només amb llúpol, aigua, malta i llevat, seguint la llei de la puresa alemanya. Però no cal que t’expliquem res, perquè ja la coneixes, oi? La segona ampolla, l’Epidor, és l’alternativa, la forta, la cervesa torrada amb cos i personalitat. Un descobriment que no decep. I finalment, la cirereta del pastís d’un regal d’allò més complet: el costat més fosc de la Moritz, una cervesa que la marca ha recuperat recentment per aclamació popular: la Negra!\nSi voleu convertir-vos en els reis de l’amic invisible, sorprendre algun familiar o simplement fer-vos a vosaltres mateixos un merescut homenatge, aneu cap a la Fàbrica Moritz i adquiriu ara el pack Els Tres Reis. L’èxit està garantit!


Persona de suport a persones amb discapacitat intel·lectual en Bañolas - Girona\nPersona de suport a persones amb discapacitat intel·lectual –\nBañolas - Girona, Spain Ver en mapa\nBusquem professionals per fer suport a persones amb discapacitat intel·lectual i del desenvolupament per un servei d'atenció a les famílies. La jornada laboral i l'horari es configura en funció de les necessitats i demandes de cada família (majoritàriament de tardes).\nEs busquen persones amb flexibilitat horària que puguin adaptar-se als horaris que necessiten les famílies (es proporcionarà l'horari el mes anterior). Persones amb una gran capacitat per relacionar-se amb altres persones i empàtiques.\nLes persones que busquem faran suport a persones amb discapacitat en el seu temps lliure (p.ex. recollir-los a l'escola, acompanyar-los a una activitat extraescolar, passar una estona d'oci, etc.). No es tracta d'una relació assistencial o terapèutica.\nÉs una feina ideal per poder companginar amb estudis o altres feines (que no siguin a jornada complerta). També és una bona oportunitat per adquirir experiència i per aprofundir en la intervenció amb persones amb discapacitat des d'una visió centrada en la persona.\nAzure Lead Architect – SGT


Igualada s'empapera al ritme d'una gran cassolada\nEls activistes favorables al referèndum també empaperen altres poblacions de la comarca\nDimecres, 20 setembre 2017. 22:00. Redacció AnoiaDiari.\nEn una jornada més que intensa, centenars d'anoiencs van omplir les places dels ajuntaments i després van reunir-se per fer l'empaperada a Igualada que estava prevista ja abans dels fets de Barcelona. A altres viles de la comarca, els activistes també van traslladar a les parets l'anhel de fer el referèndum.\nDes de les 9 de la nit, amb l'epicentre al Casal Popular, a la Rambla d'Igualada, centenars de persones van començar l'encartellada popular a favor del referèndum. Una empaperada que també es va repetir a altres punts de la Conca, com Montbui i Vilanova, on la policia local va fer identificacions. En el cas de la capital anoienca, en l'acció més multitudinària, ben aviat la Rambla va estar farcida dels cartells. Igualada seguia el camí que van començar els activistes favorables al referèndum del Bruc, fa dos dies. Però en aquest cas, van estar acompanyats d'una cassolada excepcional, que s'havia programat per una hora més tard, en protesta contra les accions dels cossos policials de l'Estat a Barcelona.\nEs venia ja d'una manifestació davant l'Ajuntament, amb el suport de diversos partits inclòs Catalunya en Comú, que ha resultat ser una de les més importants de la història recent d'Igualada, segurament la que ha mobilitzat més gent del període de concentracions per la independència. En una diada que, després de les entrades de la Guardia Civil a les conselleries i l'intent de la policia d'irrompre sense ordre judicial a la seu de la CUP, a més de les detencions de 14 persones, molts anoiencs ja s'havien desplaçat a fer pinya a Barcelona. Allà s'hi trobaven Marc Castells, l'alcalde, acompanyat de les diputades Maria Senserrich i Alba Vergés. Els regidors Josep Maria Palau, Enric Conill i Albert Mateu també van acabar a la capital del país. A Igualada, els regidors del govern i de les forces sobiranistes, com Darío Castañé, també passaven per la Plaça de l'Ajuntament. El sobiranisme d'Igualada s'ha mobilitzat i no sembla disposat a abaixar els braços.\nL'Anoia es posiciona contra la repressió a Barcelona\nDecidim reclama que Serra i Servitje renunciïn a cobrar com a batlles dels seus ajuntaments\nL'ANC de Vilanova es fa sentir abans del ple i demana locals per l'1-O\n22 de setembre 2017.14:23h\nLlàstima del desempaperament !!!\nRamon Verges Vidal\n21 de setembre 2017.18:06h\nA estat una de les vegades que he donat cops a una cassola amb mes de gust i mes fort que mai, era molt emocionant sentir cops de cassola per tota Igualada, que no decaigui i diguem mes frot que mai... Llegir més que ,,,,,,,\n21 de setembre 2017.14:20h\nSi no piulem, vol dir que no som als puestos? ;-?\n22 de setembre 2017.09:18h\nPerò es pot saber què dius XD\nJaume T. B.\n21 de setembre 2017.09:34h\nA Vilanova, encara que fóssim els únics, també vam picar cassoles durant una bona estona ;)\n1 Mor una igualadina en un accident de trànsit a França 6861 lectures\n2 Un incendi obliga a evacuar una finca sencera al barri de les Flors d'Igualada 2861 lectures\n3 La CUP Igualada reclama amb una festa "més escola pública" 1989 lectures\n4 L'Ajuntament d'Igualada matisa l'alarma pel "turisme de residus" 1125 lectures\n5 El futbolista igualadí Adrià Carmona comença una aventura professional a l'Índia 1061 lectures\n6 Detenen un vilanoví per furts continuats a un veí de 94 anys 1032 lectures\n7 Marc Castells afirma que "no he decidit si em presentaré" però que manté "la il·lusió" 1017 lectures\n8 L'Hospital d'Igualada adquireix un nou TAC de tecnologia avançada 832 lectures\n9 Igualada restringirà el trànsit al centre per la Setmana de la Mobilitat Sostenible 695 lectures\n10 Vint entitats fan un front comú per la gestió pública de l'aigua 669 lectures\n1 Laura Orgué manté el ceptre de Campiona del Món de Quilòmetre Vertical amb una nova proesa 8 comentaris\n2 Marc Castells afirma que "no he decidit si em presentaré" però que manté "la il·lusió" 4 comentaris\n3 L'Ajuntament igualadí presenta unes ordenances amb una reducció de l'IBI de l'1% 4 comentaris\n4 L'Anoia es recupera i se situa entre les 20 comarques més competitives 3 comentaris\n5 ERC critica el govern igualadí per l'IBI: "continuem tenint els impostos més alts de les ciutats mitjanes" 2 comentaris\n6 L'Igualada tancarà un conveni amb el CD Lugo de Segona Divisió 1 comentaris\n7 Masquefa portarà al contenciós a l'Ajuntament dels Hostalets per l'abocador i l'Ecoparc4 1 comentaris\n8 El futbolista igualadí Adrià Carmona comença una aventura professional a l'Índia 1 comentaris\n9 L'economista Marc Vidal visita Calaf el 3 d'octubre 1 comentaris\n10 Mor una igualadina en un accident de trànsit a França 1 comentaris


L'Espanyol apel·la a l''esperit Abelardo'\nEL NOU CAP PERIQUITO\nEl club confia en el caràcter i l'experiència de l'asturià perquè repeteixi la proesa amb la qual va salvar l'Alabès\nEl nou entrenador serà presentat dilluns i debutarà dissabte a Cornellà en el derbi contra el Barça\nBarcelona - Divendres, 27/12/2019 - 19:29\nA Vitòria, tot i que sembli mentida, tot estava pitjor que a Cornellà. L’Alabès havia consumit ja tres entrenadors en només tres mesos: l’argentí Luis Zubeldía havia durat quatre jornades, l’interí Javier Cabello només dues i com a pont fins a l’arribada de l’italià Feliciano Di Blasi, que amb prou feines en va aguantar set més.\nLlavors, desesperats com estaven a Mendizorroza, l’equip era últim, amb sis punts en 13 jornades, van despenjar el telèfon per trucar a Abelardo Fernádez, el tècnic asturià, que no tenia feina. Aquesta va ser l’autèntica trucada a l’esperança que va despertar un club i, de passada, tota una ciutat perquè junts van emprendre un viatge increïble fins a la salvació.\nEl desembre del 2017, l’Alabès es va posar en mans d’Abelardo i aquest, de forma silenciosa, però tremendament eficaç, li va canviar la cara a tots. Es va convertir primer en psicòleg, després en entrenador, després en amic, company i còmplice d’uns jugadors que estaven espantats i tan desorientats i perduts que vivien en el pou de Primera. Estaven a sis punts de la salvació.\nHa firmat un contracte de jornaler, a penes sis mesos, acompanyat només per dos ajudants\nL’Espanyol, de moment, va pel tercer entrenador (un menys que el club basc) i, de moment, només el separen cinc punts de la frontera que li permeti seguir en l’elit. Abelardo, acostumat a asseure’s en banquetes calentes (per a un sportinguista no hi ha res més passional i emocional que dirigir al seu equip a El Molinón), no ha renunciat a enfrontar-se al seu tercer gran desafiament en la seva carrera de tècnic després de triomfar a la seva casa amb l’ascens a Primera, impulsant una nova generació de guajes. Després, Pitu se’n va anar assumint tota la culpa renunciant a tres anys de contracte i deixant la seva cadira a Rubi, ara en el Betis.\nHa firmat un contracte de jornaler, acompanyat per dos amics de confiança: Tomás Hervás (segon entrenador) i Iñaki Tejada (analista). Tampoc necessita més Abelardo. Sis mesos en els quals l’asturià ha de tornar a demostrar qui és com a entrenador però abans molt més com a psicòleg per a una plantilla que semblava estar pensada per a David Gallego (cinc punts de 24 de possibles) i en la confecció de la qual no va participar Pablo Machín (cinc de 30), els seus dos antecessors. Ni l’un ni l’altre han sabut treure-li rendiment a aquests futbolistes que fa pocs mesos disfrutaven de l’alegria d’entrar a Europa i ara deambulen com a ànima en pena pel soterrani de Primera.\nConnexió amb l’equip\nAbelardo serà presentat dilluns i dissabte, a més, debuta a Cornellà en un derbi contra el Barça de Valverde, líder de la Lliga. Ni una setmana tindrà per preparar tan descomunal estrena. «En aquest moment el que necessitem és un lluitador», va admetre Carles García Pont, el vicepresident blanc-i-blau. Abelardo no sol rendir-se. Si no, no hauria acceptat aquella trucada de l’Alabès ni tampoc aquesta de l’Espanyol.\n«En aquest moment el que necessitem és un lluitador. Té les característiques adequades per a la situació de l’Espanyol. Té un currículum espectacular en aquest sentit» (García Pont, vicepresident de l’Espanyol)\n«Hem agafat una persona que té les característiques adequades per a la situació de l’Espanyol», va dir després el directiu abans de posar el focus en el que realment buscaven a l’elegir l’asturià. «És una persona que té un currículum espectacular en aquest sentit», va apuntar García Pont. L’Espanyol li demana que repeteixi la proesa de Vitòria. Res més. I res menys.\nEll s’aferrarà al tradicional 4-4-2, amb ordre i ciment en el centre del camp, al qual li encanta arribar per les bandes i injecta intensitat a cada pilota, com si fos l’últim de la seva vida. Tot i que a Cornellà no tingui les peces adequades per expressar el seu futbol. Però per sobre de la tàctica, Abelardo necessita abans trobar la clau per connectar amb els seus jugadors.\nL'Espanyol fa oficial el fitxatge d'Abelardo\nTemes: David Gallego Espanyol


o_574 – Traces\nEdita obra CASA RABANALS\nc/ Sant Roc, 2 Arnes (Terra Alta)\nEdifici de tipologia rellevant, tant constructivament com urbanística, del que cal destacar la portalada o cobert, el qual, mitjançant el carrer Bonaire, ens porta al cobert del sastre, creant un eix amb possibilitats d'estudi. L'arc exterior és de mig punt descansant sobre impostes, l'altre, interior, és de dimensions més reduïdes, amb un cobert de bigues de fusta. Fins fa poc, d'entre els seus murs sortia un altre mur que, seguint el carrer Santa Madrona s'unia amb l'Ajuntament, on s'obria una porta d'accés al recinte urbà. L'entrada a l'edifici es troba sota el cobert, donant a una planta per a guardar útils i grà, essent les plantes superiors utilitzades com a vivenda, amb finestrals i motllurats i un balcó corregut. Posteriorment es va obrir una petita terrassa en un lateral. Les golfes s'il·luminen amb petites obertures.


El Centre de Salut del Puig de Santa Maria incorpora una nova plaça de metge | Valencia Extra\nDesprés de dos anys d’intenses converses i visites a la Conselleria de Sanitat, l’alcaldessa del Puig de Santa Maria Luisa Salvador ha aconseguit que el Centre de Salut incorpore una nova plaça de metge que millorarà l’assistència sanitària del municipi.\nSalvador assenyala que “portàvem molt de temps esperant esta nova incorporació”, la qual considera “fonamental” perquè “ajudarà a que estigam millor atesos i es reduisquen els temps d’espera”. L’alcaldessa agraeix especialment al gerent de l’Hospital de Sagunt i cap de l’Àrea 4, José Luís Chover, la seua implicació i les gestions realitzades per a fer-ho possible.\nLa persona que ocuparà la nova plaça s’incorporarà al seu lloc de treball el proper dimarts 4 de desembre. A partir d’este moment el Centre de Salut de la localitat passarà a comptar amb cinc metges i dos pediatres, un professional més dels que tenia fins ara.\nMeliana amplia el termini de cobrament d'impostos i taxes municipals fins a l'1 de juliol\nPoesia amb veu de dona a Paiporta


La història lingüística de Petrer contada per Brauli Montoya\ntemes: Centre d'Estudis Locals (CEL), Cultura popular, Història ultralocal, Llengua ultralocal\nLa darrera publicació del professor Brauli Montoya, novelder de naixença, elder d’adopció i amic i estudiós de la nostra comarca, és un model d’investigació ultralocal. A través de les 120 pàgines de què consta el llibre, se’ns fa un repàs sintètic i alhora profund, de la història lingüística del poble de Petrer. Una història que s’enceta a l’època ibèrica, continua amb la romanització i arriba als nostres dies passant per l’arabització, la conquesta cristiana (i la convivència de l’àrab i el català) i la castellanització progressiva, des les classes altes durant l’època moderna, fins al bilingüisme social i la pèrdua de la transmissió de la llengua durant l’època contemporània. La panoràmica històrica acompanya l’explicació amb cites documentals il·lustratives que serveixen d’exemple i que són el fruit d’un exhaustiu treball bibliogràfic (l’autor ha manejat unes 170 referències bibliogràfiques) i arxivístic.\nResulta interessant la reconstrucció dels usos col·loquials des que el Decret de Nova Planta (1707) prohibira el català a l’administració. El recull de crides públiques dels venedors ambulants, els bans de l’algutzir municipal o bandero o les fórmules rituals dels jocs dels infants. L’autor no deixa de banda tampoc l’estudi de la literatura en català feta a Petrer; la culta (d’autor conegut), des de Miguel Amat, oncle d’Azorín, als autors del segle XX, amb un deteniment especial en els escriptors apareguts en el període que Sanchis Guarner considerava la segona Renaixença, durant els anys 60 i 70: Rafael Amat, Joan Pina, Ivan Villora, Paco Blasco; i també la popular (anònima o quasi anònima): cançons, rondalles, premsa satírica, ambaixades dels Moros i Cristians…\nEls capítols finals els dedica Montoya a l’onomàstica (estudi dels noms i malnoms de persona) i a la toponímia (estudi dels noms dels llocs). Dins aquest darrer apartat, presenta una proposta enraonada per a normalitzar la toponímia de Petrer. En el cas de la toponímia urbana, caldria, segons l’autor, recuperar els noms populars i tradicionals de les places i els carrers de nucli antic, i en la part moderna de la ciutat, anomenar o reanomenar amb referents de la cultura petrerina i valenciana algunes vies i avingudes. Quant als paratges naturals, fixa la grafia de vegades canviant del nom d’alguns punts i demana que es rescaten les denominacions originals d’algunes zones rurals que han estat urbanitzades. Tota la informació s’inclou en un plànol desplegable central.\nUn altre mèrit de l’estudi, a banda de l’exhaustiva documentació i de la síntesi d’història de la llengua continguda en 120 pàgines, és el seu caràcter divulgatiu i això, a pesar que s’haja publicat en una col·lecció universitària i es presente amb l’aparell de notes i referències convencional en les publicacions acadèmiques. L’autor s’adreça a un lector culte no necessàriament especialista. El volum s’acompanya també de fotografies en blanc i negre de personatges, carrers i paratges naturals de Petrer.\nFitxa completa: Història de la llengua catalana en un territori de frontera: Petrer (Vinalopó mitjà), Universitat d’Alacant-Departament de Filologia Catalana-Centre d’Estudis Locals del Vinalopó-Ajuntament de Petrer, “Biblioteca de Filologia Catalana”, 14, Alacant/Petrer, 2006.\nAltres llibres publicats a la col·lecció “Biblioteca de Filologia Catalana”


Segona Divisió Femenina (Grup 2). CFS ESPARREGUERA – FS ASSESSORIA PEAR CASTELLDEFELS (dissabte 18 de novembre; 20h, Pavelló Mpal.El Castell) | Fútbol Sala Castelldefels\nSegona Divisió Femenina (Grup 2). CFS ESPARREGUERA – FS ASSESSORIA PEAR CASTELLDEFELS (dissabte 18 de novembre; 20h, Pavelló Mpal.El Castell)\nEl Sènior Femení del FS Castelldefels, el FS ASSESSORIA PEAR, disputa demà al vespre (20h) el seu preceptiu encontre de la jornada 7, tercer partit en 8 dies, visitant la pista del CFS Esparreguera, 9è classificat amb 6 punts.\nLes blanc-i-vermelles encaren el partit presentant un bagatge de 2 victòries i 4 derrotes, amb 10 gols a favor i 28 en contra. Xifres en mà parlem del 3r equip que menys dianes marca (només San Vicente-Hércules FS i Vallirana n’han marcat menys) i del 3r que més n’encaixa (San Vicente i Cervera el superen en negatiu), el que vol dir que quan ha perdut, en la gran majoria dels casos, ho ha fet amb contundència, rendabilitzant això sí força bé les dianes marcades en les victòries.\nCom a local ha disputat fins ara 3 partits, caient vers Cervera i Feme Castellón, i guanyant el FS Sabadell en l’últim encontre dirimit al Pavelló El Castell, el passat 28 d’octubre. Rival doncs que ho posarà complicat i contra el que el Sènior Femení groc intentarà sumar la seva cinquena victòria de la temporada, tres punts que ratificarien, més encara, el bon inici de curs signat.\nEn la prèvia, el tècnic Rubén Jaén ens deia que «afrontem el partit bastant ‘tocades’ per les baixes, però amb tot i amb això estic segur que competirem bé i que donarem la cara, com estem fent tots els dies, per a intentar sumar els tres punts. Esparreguera és un rival complicat i haurem de treballar molt i bé per a treure els 3 punts endavant»\nConvocatòria: Alba Sánchez, Marina, Carla, Espi, Maria Rius, Leire, Noe i les jugadores del Sènior B Leiza i Fina\nPodran seguir el partit en directe pel Canal YouTube Mafer Futsal TV: http://bit.ly/2zMzuDI


Projectes parats | Cotxe de línia\nEnviat per: george85 | 22 Agost 2007\nDavant les repetitives declaracions dels responsables del Ministeri de Foment assegurant que Catalunya és la líder en inversions de l’Estat les autoritats (si es que se les pot anomenar així…) catalanes ja han posat el crit al cel. Però jo no estic aquí per saber si les coses només s’han anunciat però no ningú no ha posat la primera pedra, si no per reflexionar sobre quines son les obres que tenim, suposadament, en marxa.\nSembla ser que sobre la xarxa d’ADIF a Catalunya hi ha 14 actuacions a fer. D’aquestes 6 (un 43%) corresponen a al que denominen integracions, o alies, soterraments; 5 (36%) corresponen a millores a la xarxa, noves estacions, desdoblaments, … i 3 (21%) a actuacions per a les línies d’AV.\nEl que més sorprèn es que només hi hagi 3 actuacions relacionades amb l’estimat AVE. La cosa té truc, son les escorrialles del tema. Com que en la llista només hi consten les obres planificades i pressupostades però encara no executades i les obres del AVE ja estan sent executades, doncs aquí només en queden misèries.\nMés d’un 40% de les actuacions a fer corresponen a al que anomenen integracions, o el que és el mateix, soterraments. Jo crec que som el país que més diners tira (si, si, això és tirar els diners) en treure del mig les vies del tren. No ens podem gastar aquests diners en coses més prioritàries com ara la millorar de la xarxa? A no, m’oblidava que dona més vots soterrar les vies. Un punt més a favor de que la política és pura porqueria. Que va ser primer, les vies o les cases? En el 90% dels casos les vies. I les vies son la raó per la qual aquest pisos tenen un preu més baix que la resta. I la resta de la població no tenim per que pagar la revaloralització dels seus pisos quan no en veurem ni 5 cèntims!\nFinalment només una tercera part de les actuacions son per a la millorar de la xarxa. Unes actuacions de les que el 75% encara es troba en la redacció del projecte.\nCom sempre, no només hi ha la mà invisible de l’Adam Smith, si no que l’acompanya la de la política.\nArxivat a Opinió | Etiquetes: ADIF, Ministeri de Foment\n« I seguim igual…\nCues de pansa »


H7N9 grip aviària: símptomes, causes i riscos - 2019\nPrincipal / Notícies / H7N9 grip aviària: el que ha de saber\nH7N9 grip aviària: el que ha de saber\nH7N9 és un tipus de grip aviària. Pot passar d’ocells a humans. Una malaltia que pot passar d’un animal a un humà s’anomena malaltia zoonòtica. H7N9 poques vegades passa d'una persona a una altra.\nEl virus H7N9 va aparèixer per primera vegada el març de 2013 a la Xina i ha tornat a aparèixer cada hivern i primavera des de llavors. També s'han produït casos a Taiwan, Malàisia i Canadà.\nUn total de quatre epidèmies han vingut i desaparegut a la Xina, i una cinquena està en marxa. Fins al 5 d'abril de 2017, H7N9 ha infectat 1.364 persones en total, incloent 566 persones afectades per l'epidèmia estacional actual.\nDurant les quatre primeres epidèmies estacionals, el 40% dels pacients amb H7N9 van morir.\nAl març de 2017, es va registrar un brot d’H7N9 en aus de corral a Tennessee, però el risc per a la població nord-americana d’aquesta infecció es considera "baix".\nFets ràpids sobre la grip aviària H7N9:\nAquí teniu alguns punts clau sobre la grip aviària H7N9. Hi ha més detalls a l’article principal.\nH7N9 és un virus de la grip aviària. Normalment no afecta els humans.\nTanmateix, el virus s'ha mutat o ha canviat i ha afectat alguns humans.\nEls éssers humans no tenen immunitat cap als nous virus, i és per això que un nou virus és perillós.\nEls símptomes inicials inclouen febre, mal de cap i tos. A continuació, es pot desenvolupar una pneumònia.\nEvitar els mercats d'aus i aus, especialment quan es viatja, pot reduir el risc d'atrapar H7N9.\nÉs perillós per als humans?\nH7N9 es considera una grip aviària, però ha afectat alguns humans. Això pot ser perillós, ja que els humans no tenen immunitat contra la grip aviària.\nH7N9 és un virus de la grip aviària. El virus normalment afecta a les aus de corral, però s'ha mutat de manera que pugui afectar també els humans.\nEls éssers humans no tenen immunitat contra aquests subtipus de virus de la grip, ja que estan evolucionant contínuament. Per això, les infeccions que ens causen poden ser greus i perilloses.\nSempre que s’informa d’una nova infecció de la grip aviària en una persona, sorgeixen tres preguntes clau:\nEs creua fàcilment el nou subtipus de virus de les aus a l'home?\nQuè tan dolent és la malaltia quan el virus infecta a una persona?\nEl virus es propagarà ràpidament i àmpliament entre les poblacions humanes?\nAquestes preguntes són importants, ja que les respostes poden indicar si les autoritats sanitàries han de considerar o no preparar-se per a una emergència.\nEl primer signe d’infecció humana amb H7N9 és la febre alta i la tos. El virus causa símptomes respiratoris greus, incloent pneumònia severa. Això pot ser fatal.\nEls canvis sobtats de les proteïnes del virus prenen el sistema immune humà per sorpresa. Per això, una nova variant provoca una malaltia més greu. El sistema immunitari de l’home no l’ha satisfet abans, de manera que no hi ha immunitat.\nDurant la fase inicial, la majoria de les persones han mostrat els següents símptomes:\ntos que produeix l'esput\nproblemes respiratoris i sibilàncies\nAquests símptomes són comuns a altres tipus de grip. Els símptomes en les etapes posteriors inclouen:\npneumònia en ambdós pulmons\nprogressió ràpida a la síndrome de destret respiratori agut (SDRA)\ndisfunció multi-òrgan, incloent alteracions de la funció hepàtica o renal\nxoc sèptic que és una infecció de sang\nRabdomiòlisi o degradació muscular\nencefalopatia, una malaltia cerebral\nEn les etapes crítiques, els pacients solen tenir trombocitopènia, reduir el recompte de plaquetes i limfopènia. Una persona amb limfopènia tindrà un nombre reduït de limfòcits o glòbuls blancs.\nCom canvia la grip i es difon?\nEls virus de la grip sempre estan canviant. Fins i tot el virus de la grip comú que afecta estacionalment a un gran nombre de persones és lleugerament diferent, de manera que la vacuna contra ella s'ha d'adaptar contínuament.\nLes proteïnes H i N del virus canvien. La proteïna "H", que significa HA o hemaglutinina, i la proteïna "N", que significa NA o neuraminidasa, són les parts que canvien.\nLa proteïna HA permet al virus entrar a les cèl·lules hoste. La proteïna NA permet que el virus surti o "desaparegui". El despreniment fa que el virus es pugui propagar.\nLes aus canvien el virus en els seus excrements i en la seva mucositat. Si una persona té contacte amb una au infectada, viva o morta, i després toca els ulls o la boca, per exemple, poden infectar-se.\nEls Centres per al Control i Prevenció de Malalties (CDC) assenyalen que el virus pot viatjar a través de l'aire, per exemple, si un ocell agafi les ales.\nL'ocell pot no semblar estar malalt, però una persona encara pot agafar el virus.\nEls canvis sobtats de les proteïnes del virus prenen el sistema immune humà per sorpresa. Per això, una nova variant provoca una malaltia més greu. El sistema no l’ha complert abans, de manera que no hi ha immunitat.\nTractament i vacunes\nEls medicaments antivirals existents contra el virus de la grip estacional comú es donen a persones infectades amb la grip aviària H7N9.\nAquesta classe de fàrmacs es coneix com a inhibidors de la neuraminidasa. Es recomana utilitzar-los tan aviat com sigui possible en persones sospitoses d’infecció amb H7N9.\nL’orientació de l’Organització Mundial de la Salut (OMS) indica que les drogues s’haurien de donar fins i tot abans que el laboratori confirmi un cas d’H7N9.\nEs recomana dos fàrmacs inhibidors de la neuraminidasa en el tractament de la infecció amb el virus de la grip aviària H7N9. Són Zanamivir (Relenza, elaborat per GlaxoSmithKline) i Oseltamivir (Tamiflu, produïda per Roche).\nAquests fàrmacs no són eficaços en totes les persones infectades amb H7N9, i fins i tot quan són efectives, especialment quan es administren a la primera oportunitat, redueixen la gravetat de la malaltia en lloc de curar-la. S’estan desenvolupant nous fàrmacs contra la grip en general i també poden resultar efectius contra l’H7N9.\nHi ha alguna vacuna contra la grip H7N9?\nNo hi ha cap vacuna disponible per al públic per al H7N9, però els CDC, l'OMS i altres socis de salut han desenvolupat tres vacunes que podrien adaptar-se a aquesta finalitat si es produïa una pandèmia de grip.\nÉs difícil desenvolupar una vacuna contra l’H7N9, ja que el virus sempre està canviant.\nLes persones que participen en aus de corral en qualsevol lloc i els que viatgen a la Xina han de tenir especial cura en les aus.\nEls CDC aconsellen a les persones que no toquin les aus, ja siguin vives o mortes, i eviten els mercats d'aus i els llocs on hi pot haver excrements d'ocells.\nLa carn i les aus de corral han de ser cuites completament, i no rosades, i els ous han de ser bullits. És millor evitar els aliments que continguin la sang de qualsevol animal i no comprar menjar als venedors ambulants.\nLa higiene de les mans és important. Això inclou el rentat de mans freqüent amb aigua i sabó o l’ús d’un desinfectant per a mans amb almenys un 60% d’alcohol. La gent ha de tossir o esternudar en un teixit.\nSi un viatger se sent malalt quan torna a casa, hauria de consultar al seu metge, especialment si té una tos o una febre, o si no té respiració.\nTambé haurien de mantenir-se allunyats d’altres persones. La transmissió sostenida entre persones encara no s'ha informat, però de vegades es produeix una transmissió esporàdica.


El català s'incorpora a Disney+ amb 'Frozen 2' i 'Espies Disfressats' - Diari de Barcelona | Diari de Barcelona\nEl català s'incorpora a Disney+ amb 'Frozen 2' i 'Espies Disfressats' - Diari de Barcelona\nEspies disfressats i Frozen 2 són les primeres pel·lícules que la plataforma Disney+ ofereix en català. La companyia incorpora l'idioma amb dos títols emblemàtics estrenats als cinemes a finals de 2019, doblades al català amb el suport de Política Lingüística. La companyia treballa per incorporar més pel·lícules en aquest idioma.\nEn una primera etapa, la versió en català està disponible a la secció Extres de la pel·lícula, ja que es tracta de l'opció més ràpida d'implementar tecnològicament. Des de 2013, Disney ha estrenat 21 pel·lícules doblades al català amb el suport de la Generalitat.\nEspies disfressats és una comèdia animada d'aventures ambientada en el món de l'espionatge internacional, dirigida per Troy Quane i Nick Bruno. Frozen 2 és la segona part de Frozen, guanyadora de l'Oscar l'any 2013, la pel·lícula amb més recaptació de taquilla de la història.\nEn un comunicat, Plataforma per la Llengua ha considerat insuficients les noves incorporacions a Disney+, i creu a més que els dos doblatges "arriben set mesos tard" i "continuen discriminant la llengua", perquè no apareixen al menú lingüístic, sinó a la secció Extres del film.\nL'entitat ha liderat la campanya de pressió a Disney+ perquè comenci a incorporar el català —que ha recollit 30.000 signatures de suport—, "gràcies" a la qual la plataforma hauria afegit aquesta opció lingüística al seu catàleg.\nPer últim, Plataforma per la Llengua insisteix que es compleixi la Llei del Cinema, i recorden que l'article 17 estableix l'obligació de les empreses distribuïdores de garantir que totes les pel·lícules que s'han estrenat doblades o subtitulades al català en sales de Catalunya incloguin aquesta versió al menú lingüístic de les obres cinematogràfiques o audiovisuals a tots els canals de distribució (televisions, plataformes digitals, DVD, etc.) després de l'estrena.


El mètode científic i les pseudoteràpies - Psicologia Flexible\nInici » Blog » ALTRES » El mètode científic\nEl mètode científic ajuda a arribar a conclusions de manera controlada, explicativa i autocrítica. Com que darrerament estan de moda moltes pseudociències i pseudoteràpies -que no han demostrat eficàcia o que posen en perill la salut de les persones- val la pena explicar com funciona això de la ciència. Aquest article pretén mostrar com es distingeix una ciència d’una pseudociència.\nEl problema de les pseudociències\nA la universitat vaig preguntar a un professor com funciona la metoclopramida, un medicament pels vòmits de la quimioteràpia. Em va explicar que interfereix els receptors D2 de dopamina al centre neural del vòmit (l’àrea postrema de la medul·la espinal) i també interfereix els receptors 5-HT3 de serotonina. Inhibir un receptor és com tapar un pany amb silicona: no se li pot posar la clau. Per això quan arriba el senyal al receptor, aquest no s’activa (perquè està bloquejat) i, per tant, no es produeix el vòmit. Igualment la metoclopramida imita la clau dels receptors 5-HT4 de serotonina. Entra dins del receptor i posa la barrera que evita el vòmit. Així és com la metoclopramida fa que les persones no vomitin.\nMés endavant vaig demanar a una acupuntora que m’expliqués com funcionava això. És a dir, quins canvis produeix l’acupuntura al cos per curar una persona. A més a més de no respondre’m es va enfadar amb mi i amb la pregunta. Bàsicament m’estava demanant un acte de fe: L’acupuntura funciona perquè t’ho dic jo. I punt. Amb aquesta premissa, si m’hagués dit que venia de l’any 1524 viatjant en el temps, també me l’hauria hagut de creure.\nLes pseudociències i pseudoteràpies es basen en teories que els seus autors no han demostrat. Al contrari que amb el mètode científic, quan els demanes com s’han assegurat que la seva pràctica és la causa de la cura només et poden dir que ho han vist en els seus “pacients”. Veurem perquè aquesta afirmació no té fonament.\nSón exemples de pseudoteràpies el reiki, l’homeopatia, l’orgonoteràpia, la bioneuroemoció o les anomenades “teràpies psico-corporals”.\nEl perill que tenen aquestes pràctiques és que són un engany pels usuaris que, a més a més de fer-los perdre temps i diners, posen en risc la seva salut quan abandonen tractaments que sí que funcionen.\n“A mi m’ha funcionat”. La fal·làcia del cas únic\nImagina’t que un dia, anant pel carrer, veus un bitllet de 50 euros a terra. Observes que acaba de caure i, per tant, el seu amo, no pot ser gaire lluny. De fet veus algú que camina uns metres més endavant. Tu ets una persona honesta i li vols tornar el bitllet: és el que t’agradaria que fessin amb tu. Però… com saps que el bitllet és seu? Només hi ha una manera: preguntar-li. Li ho preguntes i et diu que sí, que et bitllet és seu. Ara ja ho pots dir: “A mi m’ha funcionat: volia saber si el bitllet era seu preguntant-li-ho, i m’ha dit que sí“.\nAra imagina’t una altra persona que té un refredat i va a un homeòpata. L’homeòpata li diu “pren-te aquestes boletes durant 5 dies“. La persona se les pren i, al cap de 5 dies, el refredat ha desaparegut. Li ha funcionat? No ho sabem. Un refredat es cura sol en 5 dies. Sense haver pres homeopatia el resultat hauria estat el mateix. L’homeopatia no ha participat a cap assaig clínic on hagi demostrat ser eficaç. Ni pel refredat, ni per res.\nCorrelació no és causa-efecte\nQuè pot haver passat en l’exemple de l’homeopatia? S’han produït dos fets: la persona ha pres homeopatia i ha deixat d’estar refredada. Ara bé, que aquests dos fets hagin passat junts no vol dir que estiguin relacionats. I menys que siguin causa i efecte. Es tracta d’una correlació.\nDos fenomens estan correlacionats quan, en canviar un d’ells, també canvia l’altre. Però això no vol dir que un sigui la causa i l’altre la conseqüència.\nFont: Unidad de Análisis Estadístico, CSIC\nMira el gràfic de la dreta. A l’eix horitzontal hi tenim la quantitat de nius de cigonya. A l’eix vertical, el número de naixements. Observant el gràfic veiem que allà on hi ha més nius de cigonya, neixen més nens. Això vol dir que els nens els porten les cigonyes, tal com diu la mitologia popular?\nSi considerem que dues coses que passen juntes han de ser, necessàriament, causa i efecte, sí. És el que diuen els que defensen que el microones provoca càncer, o que l’homeopatia cura el refredat.\nLa manera de no fer aquesta interpretació equivocada és tenir en compte la tercera variable en joc: la mida de les poblacions. A les ciutats hi ha més campanars d’església i, per tant, més nius de cigonya. També hi ha més població i, per tant, més naixements.\nLa ciència no és perfecta. No és la panacea. De vegades sembla que una cosa que s’ha demostrat amb estudis científics hagi de ser intocable, i no és així. Però el mètode científic té un seguit de principis que permeten que es comprovi a si mateixa. I no persegueix la certesa o la veritat, sinó les proves. Un estudi ben fet (en aquest cas, observacional i no experimental):\nHa elaborat una hipòtesi (una idea inicialment dubtosa que es vol posar a prova). Per exemple: “La desviació de l’eix de rotació de la Terra és directament proporcional a la intensitat dels terratrèmols“.\nHa definit amb molta precisió què vol estudiar (operativització): Com mesures la desviació de l’eix de rotació de la Terra? En graus respecte de l’eix anterior. Com mesures la intensitat dels terratrèmols? Amb l’Escala de Mercalli.\nHa fet les mesures, ha obtingut uns resultats, els ha explicat i els ha publicat. Amb tot detall. Com que tot el procediment queda clarament descrit, qualsevol altre científic pot provar de repetir l’estudi per veure si surt el mateix. O pot buscar errors en el mètode o en la interpretació dels resultats.\nL’exemple del reiki\nPer explicar-ho en un cas concret, posaré l’exemple del reiki. El reiki és una tècnica de canalització i transmissió de l’energia vital. Apropant les mans al cos d’una persona, es va a l’arrel dels problemes de salut física i emocional per recuperar l’equilibri i expandir la consciència (segons l’explicació de Gemma Cazorla). Els defensors del reiki diuen que funciona perquè els seus “pacients” se senten millor després de sotmetre-s’hi.\nPerò com que amb dir-ho no n’hi ha prou, caldria demostrar-ho amb proves. Seguint aquests passos:\nDefinir l’energia vital. L’energia ha de tenir una forma: Tèrmica, elèctrica, bioelèctrica, motriu, etc. Quina forma té l’energia vital? Per quins conductes es canalitza? Per quina força es pot canalitzar amb les mans (magnetisme, tracció, difusió)? Per què unes mans poden fer-ho i unes altres no. Quina formació es necessita? Com canvien les mans arran d’aquesta formació? Una formació de 600 euros et dóna més poder que una de 200 euros? Quin canvi es necessita a l’energia vital per curar una persona en el físic o l’emocional? Com has relacionat l’energia vital amb una malaltia concreta? Què és la consciència? Com la mesures? Com l’expandeixes? Com mesures la seva expansió?\nDefinir on impacta. Fins ara ningú ha demostrat que es pugui tractar una fòbia social de la mateixa que un trencament fibril·lar de quadríceps. Per tant, cal centrar-se en què vols estudiar. Per exemple: un episodi depressiu major.\nElaborar la hipòtesi. Un tractament de 10 sessions de reiki redueix la intensitat dels símptomes cognitius en persones amb un episodi depressiu major. “Redueix la depressió” és massa general.\nSeleccionar la mostra. Seleccionarem 200 persones amb un episodi depressiu major diagnosticat segons el DSM-V (no és que m’agradi gaire, però serveix per a l’exemple). Provindran de centres d’atenció primària de Barcelona, Manresa, Solsona i Pruit. Estaran en tractament amb antidepressius tricíclics. Tindran entre 20 i 50 anys. Ens guiarem per la Declaració de Helsinki de bioètica.\nAssignar els subjectes als grups experimentals. Crearem 4 grups de 50 persones cadascun. Un farà 10 sessions de 30 minuts de relaxació. Un altre farà 10 sessions de 30 minuts de teràpia cognitiu-conductual. Un altre no farà res. I l’altre 10 sessions de 30 minuts de reiki. Els grups seran equivalents en les edats dels seus subjectes, sexe, municipi, estat civil, hores de son, etc.\nFer els tractaments i les mesures. Mesurarem els símptomes cognitius de l’episodi depressiu major amb el Beck Depression Inventory (1979). Farem 4 mesures: Una abans de començar, una després de la sessió 3, una després de la sessió 6 i una després de la sessió 10. Igual per tots els grups.\nObtenir els resultats. Calcularem les variacions en els símptomes cognitius de l’episodi depressiu major amb el software SPSS 19.0. Aplicarem una anàlisi de la variança (ANOVA d’un factor).\nInterpretar els resultats. Veurem si en algun dels quatre grups la intensitat dels símptomes cognitius s’ha reduit més que en els altres, de manera estadísticament significativa (p≤0.05).\nExplicar i publicar els resultats. Si als subjectes que han fet reiki se’ls han reduït més els símptomes que als dels altres grups (insisteixo: de manera estadísticament significativa. No serveix el “Doncs mira, sí que ha baixat una mica“), considerarem que és eficaç per produir aquest efecte (que no vol dir que passi el mateix amb l’ansietat, amb el càncer o amb la gangrena). I ho explicarem públicament amb un informe, detallant on ens hem pogut equivocar i orientant cap on haurien d’anar els estudis posteriors.\nI per què en aquest cas sí que podem establir una relació causa-efecte? Pel mètode científic. Gràcies a la distribució dels subjectes, tots els grups eren iguals. Tots prenien la mateixa pastilla, tots dormien les mateixes hores, etc. Qualsevol altra causa que hagués pogut provocar una reducció dels símptomes (com el simple pas del temps) hauria afectat a tots els grups per igual. Però l’única diferència en els resultats ha estat que el grup “agraciat” havia fet reiki i els altres no. Així doncs, establiríem el reiki com a causa de la reducció dels símptomes.\nI com això, amb tot. Fins que qualsevol teràpia, tècnica o procediment no hagi demostrat la seva eficàcia en un estudi amb totes les variables controlades i amb subjectes distribuïts als grups de manera representativa, no es pot dir que és eficaç. Encara que les 30 persones que han passat per un expert en reiki diguin que “se senten millor”. I si no, prova de preguntar a un grup de 30 persones de qui és el bitllet de 50 euros. Quan totes diguin que és seu veuràs que la pregunta que et funcionava amb un, no funciona amb 30. Així és com va el mètode científic.\nMoltes gràcies per llegir l’article. Deixa un comentari, i comparteix-lo!\narticle anterior: Tarot i Efecte Forer\narticle següent: Educar contra el masclisme


Gaudeix al Teatre Condal de “El pare de la núvia” - Notícies de l'Ajuntament de la Vila de Masquefa\nLa sortida tindrà lloc el 8 d’abril i les inscripcions per a participar-hi estan obertes fins a l’11 de març.\nLa Regidoria de Cultura de l’Ajuntament de Masquefa vol donar a conèixer als masquefins la comèdia “El pare de la núvia”, de Joel Joan. Per tot plegat, convida els veïns a assistir a la representació que tindrà lloc el proper 8 d’abril al Teatre Condal de Barcelona.\nL’activitat té un preu de 31€ i inclou el viatge amb autocar fins a Barcelona, l’entrada al teatre, un entrepà i beguda. La sortida tindrà lloc a les 18 h des de davant l’Ajuntament; i les inscripcions, que restaran obertes fins a l’11 de març, es poden efectuar a les oficines municipals. Les places són limitades.\nCategoria: Butlletí, Cultura, GeneralPer Ajuntament de Masquefa 25/02/2020\nAnteriorPrevious post:La Policia Local deté una persona per un presumpte delicte contra la salut pública i de frau elèctricSegüentNext post:El CTC acull una xerrada d’orientació dirigida a pares i mares en el marc de la Fira Futur 2020


L’AMIPA Punta de n’Amer es fa sentir davant la Conselleria | card.cat\nVolem fer un escrit a la Conselleria des de l’Amipa de l’escola Punta de n’Amer (Sa Coma) ja que no volen cap entrevista amb nosaltres; ens deneguen acudir a la Conselleria per escoltar-nos com cada any; passen de nosaltres. Fins ara ho hem fet amb tranquil·litat, educació, sense faltar al respecte, però veim que no funciona així que ara acudim a la premsa per veure si així ens escolten.\nUn altre tema de què volem xerrar és informar que al col·legi tenim com a activitat extraescolar gimnàstica esportiva amb ELENA GÓMEZ. Hi ha algunes nines del centre que participaran aquest cap de setmana a Llucmajor en un campionat balear. Ens agradaria que se publicàs la notícia ja que creim que és interessant.\nA més, un altre dels temes que l’Amipa, amb l’ajuda i col·laboració del centre, està duent a terme és la construcció d’un forn artesanal per a fornejar en el col·legi panades, senyorets, etc.\nFinalment, en el mes de març organitzarem una diada per als nins i un mercat de segona mà.\nUs anirem informant… Gràcies per escoltar-nos.\nAquest article s'ha catalogat com a Educació, Sa Costa i s'ha etiquetat amb Amipa Punta de n'Amer, conselleria, Escola, gimnàstica per Elisabeth Ortega representant AMIPA Sa Coma. Afegeix a les adreces d'interès l'enllaç.


Partits fora de casa per als sèniors de l'Esportiu Castelldefels\nEl femení juga diumenge (9h) a la pista del CH Vilanova i la Geltrú, mentre el masculí visita dissabte (18.10h) la del FH Sant Vicenç B • El partit UD Vista Alegre - FC Santboià, ajornat per positius per Covid a la plantilla santboiana • El FS Castelldefels sènior femení acaba la lliga a casa contra l'AE Les Corts (dissabte, 18h) • El sènior masculí del Castelldefels HC juga el darrer partit de la fase divendres al camp del Catalònia HC\nEls sèniors femení i masculí de l'Handbol Esportiu Castelldefels, co-líders de les seves respectives lligues, juguen aquest cap de setmana fora de la nostra ciutat i, en el cas del masculí, contra l'equip amb qui està empatat a punts a la taula classificatòria.\nEn el cas del sènior femení, l'equip jugarà aquest diumenge a la pista del CH Vilanova i la Geltrú. El matx, corresponent a la cinquena jornada del grup A de la Segona Catalana d'handbol femení, es disputarà a partir de les 9h al CEM Isaac Gálvez de Vilanova i la Geltrú.\nLes grogues són co-líders del grup amb 6 punts i venen de guanyar la setmana passada a casa contra el CH Martorell “B” (21 – 13).\nEl Vilanova és cuer amb 0 punts i va perdre el darrer partit a la pista del CH Ràpid Cornellà (25 – 23).\nEl sènior masculí de l'Esportiu Castelldefels juga dissabte (18.10h) a la pista del Fundació Handbol Sant Vicenç “B”. El matx correspon a la cinquena jornada, i última, del grup A de la Segona Catalana d'handbol.\nEls grocs són co-líders del grup amb 6 punts, els mateixos que el Sant Vicenç, i venen de guanyar fa dues setmanes contra el Molins de Rei “B” (34 – 32).\nEl Sant Vicenç va fer el mateix a la pista de l'Handbol Gavà (29 – 36) i té els mateixos 6 punts que l'Esportiu.\nEl Vista Alegre no jugarà\nEl primer equip de la UD Vista Alegre havia de jugar aquest diumenge al Municipal de Can Vinader el seu partit de lliga de la Primera Catalana (grup 2-A) de futbol contra el FC Santboià. Finalment, aquest matx s'ha hagut d'ajornar per la presència de diversos positius per COVID a la plantilla santboiana.\nEl FS Castelldefels femení acaba la lliga a casa, el masculí juga a Abrera\nEl sènior femení del FS Castelldefels (equip Assessoria Pear) acaba aquest dissabte la seva participació a la segona fase de la Segona Dvisió nacional femenina de futbol sala (fase d'ascens). Les grogues ho faran al CEM Can Roca, a partir de les 18h, rebent l'equip barceloní de l'AE Les Corts.\nLes castelldefelenques són setenes del grup amb 30 punts i tenen l'objectiu d'acabar la lliga amb una victòria.\nLes seves rivals, AE Les Corts, són quartes amb 43 punts.\nPer la seva part, el sènior masculí del FS Castelldefels (equip Tibu-ron) juga aquest dissabte a la pista del CE Abrera. El partit correspon a l'onzena jornada del grup 3 de la província de Barcelona de la Primera Divisió Catalana i es disputarà a partir de les 18.45h.\nEls grocs hi arriben com a setzens (i cuers) del grup amb 3 punts i van perdre fa dues setmanes a la pista del CFS Òdena (9 – 3).\nL'Abrera és un rival directe de la part baixa de la taula, ocupa la quinzena plaça amb 4 punts i va perdre el seu darrer partit a la pista del FS Gavà (10 – 3).\nEl partit del sènior masculí del CCR Castelldefels, previst per dissabte a la pista del CFS Esparreguera, s'ha ajornat i es disputarà el proper 26 de maig a les 21.30h, si no hi ha més canvis.\nEl Castelldefels HC masculí juga divendres contra el campió\nEl sènior masculí del Castelldefels Hockey Club (CHC) acaba la segona fase de la lliga del grup2 de Primera Divisió del Campionat de Catalunya i ho fa aquest divendres al camp del Catalònia HC. El partit, a Barcelona ciutat, es disputarà a partir de les 20.30h.\nEls roig-i-negres són quarts de la classificació amb 11 punts (els mateixos que té l'Atlètic Terrassa HC, tercer).\nEl Catalònia HC és el campió del grup amb 22 punts, sis més que el segon (Iluro HC).\n*Evidentment, aquest llistat de partits es pot veure afectat per qualsevol canvi a la situació del sanitària del país o dels equips implicats.\n20.30h Catalònia HC – Castelldefels HC\n18h FS Castelldefels fem. – AE Les Corts (CEM Can Roca)\n18.45h CE Abrera – FS Castelldefels\n18.10h FH Sant Vicenç “B” – Esportiu Castelldefels\n19h RC Gòtics "B" - Castelldefels RUC\nUD Vista Alegre – FC Santboià AJORNAT\n9h CH Vilanova i la Geltrú – Esportiu Castelldefels fem.\nLes jugadores de l'Esportiu Castelldefels juguen a Vilanova / ESPORTIU CASTELLDEFELS\nEl sènior masculí de l'Esportiu Castelldefels juga a Sant Vicenç dels Horts / ARXIU\nEl Vista Alegre - Santboià, ajornat / ARXIU\nEl FS Castelldefels femení acaba la lliga / PIERO ÁLVAREZ\nEl FS Castelldefels masculí juga a Abrera / PIERO ÁLVAREZ\nEl Castelldefels HC masculí acaba la lliga / ARXIU


Aprovat un acord marc per garantir la supervivència de l'aerolínia Alitalia | Consumer\nAprovat un acord marc per garantir la supervivència de l’aerolínia Alitalia\nMalgrat que l'autonomia econòmica de la companyia és molt limitada, el Govern italià no creu que es vagin a anul·lar vols\nEls sindicats majoritaris a Itàlia -CGIL, CISL, UIL i UGL- han aprovat un acord marc sobre el pla industrial proposat pels futurs compradors d’Alitalia, la qual cosa suposa un pas clau per garantir la supervivència de la companyia aèria, segons ha informat el Ministeri italià de Treball. Ara aquest acord haurà de ser també aprovat pels sindicats que representen a pilots, assistents de vol i personal de terra.\nAquest acord és el resultat de la llarga reunió entre l’Executiu, la Companyia Aèria Itàlia, creada pel grup d’empresaris disposats a comprar la part rendible d’Alitalia, i els sindicats majoritaris. “Ha estat un treball dur i intens, que crea una sòlida base per construir el futur de la companyia”, ha dit el ministre de Treball, Maurizio Sacconi.\nSegons el citat Ministeri, l’acord marc contempla, entre altres coses, les línies basi del pla industrial, l’estabilitat dels accionistes d’Alitalia, les retallades d’ocupació, el compromís per garantir el sector carrego i el de manteniment, i les mesures de tutela dels treballadors que perdran la seva ocupació.\nAvui continuaran les negociacions sobre els convenis col·lectius previstos per la futura societat\nAvui continuaran les negociacions sobre els convenis col·lectius previstos per la futura societat. La retallada salarial d’entre un 30% i un 40% i la petició d’un augment de les hores de treball, especialment per als pilots, són els assumptes més espinosos.\nD’altra banda, Sacconi ha reconegut que l’autonomia econòmica de la companyia és molt limitada. No obstant això, “això no significa que hagin de ser anul·lats vols en els propers dies”, ha assegurat. El comissari extraordinari d’Alitalia, Augusto Fantozzi, va anunciar dissabte passat que existia risc d’anul·lació de viatges a causa de les dificultats de provisió de carburant.\nMolts es lamenten ara de no haver acceptat l’acord amb Air France-KLM\nEls nou sindicats que representen als treballadors de la companyia italiana consideren inacceptables els més de 5.000 acomiadaments previstos en el pla ideat pel Govern de Berlusconi. “Nosaltres no podem signar un document en el qual no se’ns donen garanties i on no apareix el nombre exacte de treballadors que seran acomiadats”, va assenyalar un dels líders sindicals.\nMolts es lamenten ara de no haver acceptat l’acord amb Air France-KLM. La companyia franc-holandesa va ser a punt d’adquirir Alitalia el passat mes d’abril, però a última hora els sindicats van rebutjar els acords davant les promeses de Berlusconi d’aixecar la maltrecha companyia.\nKS Travel, en fallida\nL’Agència d’Aviació Civil del Regne Unit (CAA, les seves sigles en anglès) ha confirmat que l’operador de viatges KS Travel, amb seu en el nord de Londres, s’ha declarat en fallida. La signatura va comunicar la nit del dissabte a les autoritats que tancava el seu negoci, deixant a 150 passatgers en Bodrum (Turquia), pendents de tornar al seu país.\nKS Travel, també coneguda com Travel Turkey, organitzava sobretot paquets vacacionals a Turquia amb vols xàrter noliejats per Onur Air. La CAA va recordar que els passatgers afectats estan protegits per un segur del sector (la llicència d’organitzadors de viatges aeris que tenen la majoria d’operadors), amb el que podran tornar a casa sense problemes i fins i tot acabar les seves vacances sense costos addicionals.\nEl tancament de KS es produeix l’endemà passat que XL Leisure Group, tercer operador britànic de paquets vacacionals, anunciés que estava en fallida i cancel·lés tots els vols de la seva aerolínia XL Airways, deixant en terra a unes 85.000 persones.\nLa CAA ha noliejat avions d’Onur per recollir als turistes. En el cas de XL Leisure Group va recórrer a aerolínies com Easyjet, Ryanair o Virgin. Aquesta última ha demanat canvis en el sistema de protecció per fallides, de manera que es permeti a les aerolínies en fallida seguir volant per recollir als seus clients, en lloc d’implicar a altres companyies.\nacord acord marc Alitalia companyia supervivència


Assumpta DG | Institut Joan d'Àustria\nEscola Bac de Roda – 6A\nAcompanyats per la seva tutora, Eva, els alumnes de 6è A han entrar a la ràdio de l’institut a tres quarts i cinc d’onze, després d’haver fet un bon esmorzar. … Llegeix més»\nProjectes, Ràdio 0\nEscola Bac de Roda – 6B\nEls alumnes de 6èB de l’Escola Bac de Roda ha visitat aquest matí l’institut. Després d’una xerrada i un passeig per les nostres instal·lacions, s’han acostat a la ràdio del centre on els han rebut l’Aleix i l’Andrea.… Llegeix més»\nEscola Catalònia – 6A\nAcompanyats de la Laura i la Sandra, mestres de l’escola, han arribat els alumnes de 6è A a visitar les nostres instal·lacions. A tres quarts i cinc de 12h. han entrat a la Ràdio per saber més coses d’aquest mitjà de comunicació.… Llegeix més»\nEscola Catalònia – 6B\nEn Pau, la Mar i la Noelia, com a representants de la seva classe, han estat entrevistats al programa de ràdio per l’Iván. L’Andrea ha estat qui ha gravat el programa i n’ha fet la producció.… Llegeix més»\nEscola Provençals – 6B\nLa classe de 6B de l’Escola Provençals ens ha visitat cap a dos quarts d’onze aproximadament. Després de comentar-los com funciona l’emissora, hem passat a fer l’entrevista de rigor.… Llegeix més»\nEscola Provençals – 6A\nUn cop més, afegim un nou programa de ràdio. L’entrevista feta a l’Amélie, l’Hugo i la Sara, com a representats del grup classe de 6A de l’Escola Provençals.… Llegeix més»\nEscola La Caixa – 6A\nEl segon grup de l’Escola La Caixa arriba a l’emissora mitja hora més tard que els seus companys. Es tracta de 6A, acompanyats de la seva tutora, Conchi.… Llegeix més»\nEscola La Caixa – 6B\nDivendres, 19 de febrer a un quart d’onze, hem entrevistat, com a representants de sisè B de l’Escola La Caixa, la Dana, l’Adrián i el Javier . Els ha acompanyat el seu tutor, José Antonio. El Javi n’ha estat l’entrevistador i l’Iván s’he encarregat de gravar el programa. Tots dos de Tercer C.… Llegeix més»\nAquí us presentem l’entrevista feta als representants de l’Escola Brasil. I com veureu, van quedar encantats amb la ràdio.… Llegeix més»\nSeguint amb la jornada de portes obertes de les escoles adscrites al centre, avui dimarts, dia 9 de febrer, a 3/4 de 12 del matí, l’Escola Els Porxos fa la seva visita a la nostra emissora de ràdio, després d’un profitós recorregut per les nostres instal·lacions.… Llegeix més»


Mongetes azukis | ets el que menges\nTotes a menjar azukis!\nLes mongetes azuki són un aliment indispensable en l’alimentació de la dona que vol prevenir l’osteoporosi i la simptomatologia de la menopausa. Riques en fibra, proteïnes, micronutrients i en fitoestrògens, Cal menjar-ne com a mínim un cop o dos per setmana.\n27 de gener 2017 | Actualitzat el 11 de febrer 2019 per Martina Ferrer\nSegons la medicina tradicional xinesa, els aliments d’un color fosc, les arrels, les algues i els llegums en general, i més els que tenen forma de ronyó, tonifiquen i van bé per a l’element aigua, que és el que regeix els cicles menstruals de la dona, el sistema urinari, els ossos, els cabells, les orelles i el cervell.\nPer això, les mongetes azuki són ideals, perquè tenen forma de ronyó, perquè són fosques i perquè són llegums.\nRiques en fibra, proteïnes, micronutrients i en fitoestrògens, substàncies que actuen com a reguladors hormonals en l’organisme, són un aliment indispensable en l’alimentació de la dona que vol prevenir l’osteoporosi i la simptomatologia de la menopausa. Cal menjar-ne com a mínim un cop o dos per setmana.\nAquests llegums procedents de l’Àsia tenen un sabor particular i es poden fer servir tant per a receptes dolces –per exemple els dorayakis japonesos, que són els pastissets que menjava en Doraemon– com per a receptes salades –per exemple una recepta freqüent en la cuina macrobiòtica són les azukis amb carabassa.\nCom tots els llegums, cal deixar-los en remull un mínim de vuit hores amb un tros d’alga kombu i, després del remull, descartar l’aigua i bullir-los amb aigua mineral nova, la kombu i sense sal per evitar que quedin durs. A l’olla a pressió, amb 45 minuts els teniu a punt. També els podeu comprar en conserva, en pot de vidre.\nUna de les coses que més ens agraden d’aquestes mongetes és que podem fer servir l’aigua de la cocció i fer-nos una beguda remineralitzant deliciosa i molt reguladora del sucre en sang, preventiva de les afeccions típiques de ronyó i tonificant de l’element aigua.\nPer tant, si després de coure els llegums, colem l’aigua de la cocció i ens la volem beure, ho podem fer amb una mica de llet d’arròs i canyella en pols i obtindrem una beguda dolça ideal per acompanyar un berenar, o bé, si hi posem tamari baix en sal, tindrem un brou calent ideal per començar un àpat.\nMagdalenes d’azukis i garrofa\nIngredients per a 12 magdalenes petites\n– 160 g d’azukis cuits (poden ser en conserva, en pot de vidre)\n– 100 ml de suc de poma sense sucre de Cal Valls\n– 40 g d’oli d’oliva verge extra o d’oli de coco fos al bany maria\n– Vainilla i canyella en pols al gust\n– 30 g de farina d’arròs integral o de fajol o de coco\n– 40 g d’ametlla en pols\n– 40 g de garrofa en pols (també es pot fer amb cacau pur)\n– Nous trossejades\n– Bateu en un bol les azukis, el suc, l’oli, la vainilla i la canyella.\n– En un altre bol barregeu la farina d’arròs, l’ametlla en pols i la garrofa.\n– Un cop barrejat tot, ajunteu-ho amb la preparació del llegum i remeneu bé per evitar que es formin grumolls.\n– Podeu posar les nous dins de la barreja per trobar els trossets cruixents quan us mengeu les magdalenes. Guardeu algun trosset de nou per decorar!\n– Repartiu la massa en els motlles. Podeu posar uns papers de magdalenes en els motlles, perquè les magdalenes siguin més còmodes de menjar i evitar que els motlles s’embrutin tant. Si teniu motlles de silicona de platí, els podeu fer servir sense paper i amb una mica d’oli a la base perquè no s’hi enganxi la massa.\n– Amb el forn preescalfat a 180 ºC, coeu les magdalenes uns 15-20 minuts vigilant que no es cremin.\n– Quan ja estiguin fetes, traieu-les i deixeu-les refredar! Us sorprendran.\nAquesta recepta no porta cap tipus d’endolcidor ja que la garrofa, el suc de poma i les mongetes azuki endolceixen de forma natural. Potser si les feu amb cacau pur, en comptes de garrofa, tindran un gust més amarg i hi haureu de posar un parell de cullerades de sucre de coco.\nAquesta recepta també pot ser perfectament un brownie, tot i que us caldrà afegir-hi oli per aconseguir l’esponjositat típica d’aquest pastís.


Seny federal o xoc de trens – Arxiu de Miquel Iceta\nSeny federal o xoc de trens\nEn el marc del dossier “La solución federal“, El País en la seva edició valenciana em publica l’article “Sensatez federal o choque de trenes” que trobareu traduït a continuació.\nEL PAÍS, COMUNITAT VALENCIANA, DOSSIER “LA SOLUCIÓN FEDERAL”, 9.10.12\nLa legislatura del Parlament de Catalunya ha acabat dos anys abans del previst amb la votació àmpliament majoritària (84 vots sobre 135) de la resolució: “El Parlament constata la necessitat que el poble de Catalunya pugui determinar lliure i democràticament el seu futur col·lectiu, i insta el Govern a fer una consulta prioritàriament durant la propera legislatura”. Poc abans es va produir la negativa del president Mariano Rajoy de ni tan sols començar a negociar la proposta de concert econòmic plantejada pel president Mas amb l’aval d’una majoria igualment àmplia del Parlament. Tot això precedit per una massiva manifestació celebrada amb motiu de la Diada Nacional de Catalunya sota el lema “Catalunya, nou Estat d’Europa”.\nJa fa molt de temps els presidents Maragall i Montilla van alertar, sense obtenir cap resposta, d’una desafecció creixent de Catalunya cap a Espanya, i la Sentència del Tribunal Constitucional sobre l’Estatut aprovat pel Parlament de Catalunya per més de 2/3 dels seus membres, negociat al Congrés dels Diputats, aprovat per majoria absoluta de les Corts Generals i referendat pels ciutadans i ciutadanes de Catalunya, va ser rebuda per molts com la confirmació que les ànsies d’autogovern de bona part dels catalans no cabien ja en la Constitució.\nA això cal afegir la sensació d’injustícia sobre les inversions públiques de l’Estat a Catalunya, l’acumulació d’incompliments per part dels successius Governs d’Espanya del model de finançament acordat a partir del que disposa el nou Estatut, la manca de sensibilitat sobre la realitat pluricultural i pluringüística d’Espanya, i l’ofensiva recentralitzadora del govern del PP que ha afectat molt recentment aspectes tan sensibles com l’educació.\nEl nou finançament acordat el 2009, que pretenia aturar el creixent malestar fiscal català, ha estat incapaç de garantir el principi d’ordinalitat, ja que Catalunya segueix perdent posicions en la classificació de les comunitats en funció dels seus respectius ingressos disponibles per càpita una vegada aplicats els mecanismes de solidaritat i anivellament. A més, la percepció d’un exagerat dèficit fiscal s’ha vist agreujada amb motiu de la crisi econòmica.\nTot això configura un escenari en el qual resulta molt fàcil afirmar que “Espanya no ens estima” o que “ni tan sols se’ns respecta com a catalans”. I com en matèria de sentiments tot és molt discutible, només cal dir que per a molts catalans l’Estat espanyol ha deixat de defensar i representar els seus interessos, quan no el consideren com directament hostil.\nAixí s’explica l’increment del nombre de persones que optaria per la independència i el canvi radical de perspectiva política del nacionalisme conservador governant que, fins fa ben poc, no qüestionava el marc estatal espanyol, i ara abraça sense reserves el dret d’autodeterminació i la construcció d’un “Estat propi”.\nPersonalment estic convençut que la independència no és la solució, però també que així no podem seguir i que només una proposta federal ambiciosa i assenyada, coherent amb el marc de sobiranies compartides de la Unió Europea i les interdependències creixents de l’economia global, pot evitar el xoc de trens.\nCrec que Espanya ha d’esdevenir un Estat federal que reconegui la seva realitat plural i diversa, a través d’una reforma de la Constitució acordada amb generositat, intel·ligència i valentia, per aconseguir que Catalunya se senti còmoda en ell, tan còmoda com l’Estat Lliure de Baviera es troba a la República Federal Alemanya, combinant tècniques federals que s’ajustin a l’asimetria ja present a l’Estat de les Autonomies, amb tècniques bilaterals que donin solució a problemes concrets.\nLa reforma constitucional ha d’ampliar l’autogovern de Catalunya, assumir un pacte fiscal com el proposat pel PSC (que no és un concert econòmic) i assegurar el respecte a la realitat plurinacional, pluricultural i plurilingüística de l’Estat, rebutjant de ple propostes unilaterals que vulnerin la legalitat, però combatent també tot immobilisme que només condueix a la ruptura. Lògicament aquesta reforma haurà de ser finalment ratificada per la ciutadania.\nEn el marc d’aquesta negociació s’ha de contemplar també la regulació d’un eventual referèndum sobre la independència, avui dia impossible en el marc legal espanyol. En aquest terreny hem d’excloure tant les iniciatives unilaterals com les que senzillament vulnerin la legalitat, però també hem de combatre la negativa a proporcionar una instrument democràtic perquè, en determinats supòsits i condicions, es pugui expressar l’opinió dels ciutadans i ciutadanes de Catalunya sobre això. El marc de la “Llei de claredat” canadenca pot proporcionar pistes sobre com fer-ho. També així es demostrarà que ara això del federalisme va de debò.\n9 Octubre 2012 12 Octubre 2012 Miquel IcetaEl País, Federalisme\nEntrada anteriorEntrevista a Miquel Iceta al Diari de Tarragona\nSegüent entradaLa veritable intenció d’Artur Mas


LI GARANTIM QUE LA SEVA EMPRESA TINDRÀ PRESÈNCIA INTERNACIONAL\nLi sonen aquests casos?\nLa fira més important del meu sector se celebra en un altre país i …\nSé que si viatgés a aquell mercat tan estrany tindria possibilitats d’incrementar les meves vendes, ja que el meu producte és molt demandat allà però …\nPer a aconseguir el producte o proveïdor desitjat he de visitar la fàbrica a la Xina o Índia però …\nJo ja participo en fires i viatges en els quals aconsegueix bons contactes però …\nClientes- Que volen exportar però ...\nNingú a la meva empresa pot donar el seguiment necessari als contactes.\nSimplement no tinc temps d’anar ni a fires, ni a viatges i a més costen molts diners.\nEn una fira hi ha uns 2.500 expositors. Qui selecciona i filtra les visites? Qui i com prepara l’Agenda de viatge? Com disposar immediatament d’un informe després de les reunions?\nSi no parlo idiomes, com negociaré en xinès, anglès o francès aquest acord tan interessant? Com fer-me entendre a l’hotel, a la fira o als aeroports?\nClients- Que volen exportar però ...\nLA SOLUCIÓ ÉS VALTRADING I EL SEU SERVEI © OM.FERIAL\nValtrading acudeix regularment a fires internacionals de múltiples productes i sectors en els 5 continents. Aquest servei (Simple o Plus) és aplicable a Fires i Viatges. La correcta selecció d’un client, un proveïdor o un producte en un viatge o en una fira, poder visitar en pocs dies a tots gràcies a una bona organització i fer un seguiment immediat dels contactes, són avantatges de © om.ferial que provoquen resultats positius immediats en el seu compte de resultats. Demani’ns referències concretes. Es sorprendrà.\nPreparació d’Agenda i Organització.\nValtrading li organitza tota la feina prèvia analitzant un per un cada expositor, proveïdor o client a visitar. Li organitzem tots els tràmits amb l’organització de la fira, l’agència de viatges i / o les ambaixades o consolats. Tot preparat perquè vostè viatge, aprofiti el temps i els diners al 100% i pugui tancar el seu negoci amb èxit.\nAgenda, Organització, Viatge i Seguiment.\nValtrading completa el treball anteriorment explicat, representant-li en el viatge i / o acompanyant i assessorant. Posteriorment es prepara un informe dels acords assolits i es dóna seguiment a cada expositor, proveïdor o client visitat perquè no es perdi cap oportunitat i cap negoci. Els nostres clients han guanyat molts diners gràcies a © om.ferial


Maria Bélmez / viurealspirineus 11:44 05/04/20\ndurant son afecten abús negativa informació\nL'Arlet mirant el mòbil.\nEl neurocientífic i professor del grup Cognitive Neurolab dels Estudis de Ciències de la Salut de la Universitat Oberta de Catalunya (UOC), Diego Redolar, explica que el confinament ha modificat les rutines i "falten molts senyals externs que fa servir el cervell per regular els ritmes del cos". Això provoca dificultats per conciliar la son, més despertars o una qualitat de son inadequada. Afegeix però que "es poden fer moltes coses" com establir unes rutines diàries, reduir l'ús del mòbil, fer esport i una dieta equilibrada.\nRedolar explica que hi ha gent que tot i no estar a primera línia en la lluita contra el coronavirus percep la situació generada "des de la incertesa i la manca de control" i això genera ansietat que s'enduen a la nit.


Ana Obregón recorda el seu fill Aless disset mesos després de la seva mort\n“Ets el meu amor etern”, escriu l’actriu i presentadora\nAna Obregón no ho pot evitar. El dolor profund que li ha provocat la mort del seu fill Aless Lequio com a conseqüència d’un càncer molt agressiu, no la deixa avançar. I això fa que el recordi constantment a les seves xarxes socials amb missatges molt dolorosos. I ho ha tornat a fer, ara que fa 17 mesos de la seva mort: “Avui fa 17 mesos que vaig haver d’enterrar al meu fill. Avui el meu cor està amb totes les mares i els pares que han tingut que acomiadar-se dels seus fills per sempre”, ha començat escrivint.\nEn un post publicat a Instagram amb una bonica foto d’Aless, ha continuat: “Però sobretot el meu cor està amb tots els nens i joves als qui la vida va decidir robar-los el seu futur. Però no es tracta de mi. Es tracta de tu, el meu Aless. Perquè tu vas somriure al càncer”, assegura la popular actriu.\nEn aquest sentit, afegeix Ana Obregón: “Amb la teva enteresa, solidaritat, amor, coratge, i aquesta lliçó de vida que amb només 27 anys has tatuat amb sang en el meu cor. Aquesta lliçó que em fa aprendre a morir en vida i sobretot perquè algun dia aprengui a viure sense tu, encara que estigui morta. “Ets el meu amor etern”, ha conclòs.


Tornarem a dibuixar el caragol més gran del món!\nFINS LA TROTACARAGOL 2019\nSortida caminada a les 17:30 hores\nSortida running a les 18:00 hores\n«L’Associació Esportiva Trotallunàtics – entitat que incentiva l’esport saludable – conjuntament amb la FECOLL de Lleida – entitat que organitza l’Aplec del Caragol – portarem a terme per tercer cop, el repte de dibuixar el caragol més gran del món!«\nL’Associació Esportiva Trotallunàtics és un grup de companys amb ganes de fer coses per l’atletisme Lleidatà i fer-n’hi difusió.\nFomentem la salut mitjançant la pràctica del córrer en grup. Transmetre aquests valors a tots als assistents de les convocatòries.\nFECOLL és l’entitat que uneix a les colles participants en l’Aplec del Caragol.\nEls beneficis que s’obtinguin aniran destinats a l’Associació Aspros. El projecte solidari és una Sala d’estimulació multisensorial i relaxació. El centre La Coma es troba a Sidamon, pioner tant a Catalunya com a la resta de l’Estat, especialitzat en tractament psicoterapèutic.\nEls qui vulguin col·laborar des de la “fila0”, ho poden fer amb els seus donatius al compte corrent: ES86 0081 0091 5100 0200 0607\nTAST DE CARAGOLS SOLIDARIS\nEn arribar, FGran Fi de Festa Gastronòmic amb caragolada solidària, amb Cervesa San Miguel i acompanyats pel grup Xavi Boira & Machín, per només 3 € el tast.\nDANCE ESCAPE !!!\nAmb 15 anys de trajectòria Dancescape s’ha convertit en l’escola de dansa urbana de referència a la ciutat de Lleida.\nTindrem l’actuació dels millors ballarins a nivell nacional actuant a l’escenari.\nNo et perdis l’espectacle dels nois i noies que et faran vibrar amb les seves coreografies en mans dels millors professionals.\nPORTAREM A TERME PER TERCER COP EL REPTE DE DIBUIXAR EL CARAGOL MÉS GRAN DEL MÓN!\nCom que volem que tothom pugui gaudir d’aquesta festa, hi ha també una ruta caminant que es farà en grup seguint les indicacions dels guies Trotallunàtics, respectant en tot moment les indicacions i pasos vials de la ciutat.\nInici ruta caminat a les 17:30 hores desde l’Institut Samuel Gili i Gaya\nLa ruta corrent es farà en grup, a un ritme suau entre els 5 minuts i mig i els 6 minuts per km.\nPots fer tot el recorregut sencer o només una part -tu esculls la distànciai pots afegir-te en qualsevol dels punts d’avituallment:\n17,00 kms Gili Gaya, (18:00 h)\n11,30 kms Punt Zenkiu\n11 setembre (18:25 h)\n9,40 kms Punt Ekke, rotonda del Passeig de l’Onze de Setembre amb N-II (18:45 h)\n8,60 kms Punt Royal Plaça Europa (18:55 h)\n6,00 kms Punt Trèvol Av. Tortosa/Llotja (19:10 h)\n1,90 kms Punt Zona Alta Plaça Ricard Vinyes (19:45 h)\nEls horaris són aproximats i aconsellem estar 15 minuts abans als punts.\nUn ritme còmode per a que és pugui seguir fàcilment.\nEn tot moment, la trotada corrent estarà encapçalada i tancada pels cossos de seguretat.\nELS NOSTRES COL·LABORADORS INSTITUCIONALS:\nPUNTS DE REUNIÓ:


Montnegre - Projecte d’intervenció al menhir de Collsacreu - pla de les Bruixes a Vallgorguina, al Parc del Montnegre i el Corredor - L'informatiu\nMontnegre-Corredor Sota la direcció del Servei de Patrimoni Arquitectònic Local (SPAL)\nProjecte d'intervenció al menhir de Collsacreu - pla de les Bruixes, a Vallgorguina\nMenhir de Collsacreu - pla de les Bruixes, a Vallgorguina.\nAutor: SPAL / Diputació de Barcelona\nLa Diputació de Barcelona ha lliurat a l'Ajuntament de Vallgorguina el projecte d'intervenció al menhir de Collsacreu - pla de les Bruixes. Aquest monument megalític, que donada la seva forma antropomòrfica pot qualificar-se de protoestàtua-menhir, es troba en una clariana del bosc dins el Parc del Montnegre i el Corredor, un emplaçament prou significatiu per on es pot circular entre la depressió Litoral i la Prelitoral.\nEl projecte d’intervenció, dirigit pel Servei de Patrimoni Arquitectònic Local (SPAL) de la Diputació de Barcelona, preveu una inversió de 40.622 euros i té com a objectiu l’estudi, consolidació i restauració del menhir així com la seva restitució volumètrica, ajuntant els dos fragments, i el posicionament vertical. El projecte també preveu fer visitable l’indret al públic en general de forma segura per als visitants i el monument, en el seu entorn original en una clariana de bosc, a Vallgorguina, en l’àmbit del Parc del Montnegre i el Corredor.\nLa intervenció arqueològica realitzada el 2018 va comportar l’excavació de tot el perímetre del menhir per tal de deixar-lo descobert. El menhir té unes dimensions aproximades de 2,45 metres de longitud per uns 85 centímetres d’amplada. La part visible presenta una morfologia amb dues cares grans i amples i altres dues cares més estretes que voldrien representar o simbolitzar una silueta o perfil antropomorf.\nLa part superior del menhir presenta una línia de fractura i li manca un tros. El fragment es troba uns 28 metres avall, en el vessant sud del límit del pla. Totes les superfícies han estat repicades fins aconseguir uns perfils suaus i llisos i en la part del perfil superior de la figura sembla que s’ha retallat la pedra amb una morfologia semicircular i després s’ha repicat com la resta de la seva superfície.\nEspecíficament, al pla de les Bruixes hi domina el sauló, un tipus de sòl molt compacte i amb poca vegetació. El menhir, fet de granit (un tipus de roca pròpia de la geologia d’aquesta zona de la serralada Litoral), es troba caigut a terra de forma aïllada i sense cap context arqueològic conegut, ara per ara, al seu voltant.\nAquesta acció de la Diputació de Barcelona respon als Objectius de desenvolupament sostenible (ODS) números 8 "Treball digne i creixement econòmic" i 11 "Ciutats i comunitats sostenibles".\nEls disset ODS van ser proclamats per l’Assemblea General de Nacions Unides el 25 de setembre del 2015 i formen part de l’Agenda global per al 2030. La Diputació de Barcelona n’assumeix el compliment i desplega la seva acció de suport als governs locals de la província d’acord amb aquests ODS.\nCategoria: Montnegre-Corredor, Diputació de Barcelona, ODS,\nServei de Patrimoni Arquitectònic Local (SPAL). Diputació de Barcelona


L’escanyapolls, sorprenent i alhora amenaçat | Família Torres\nAnterior Post\t429\nL’escanyapolls, sorprenent i alhora amenaçat\nEls insectes solen acompanyar les feines del pagès al camp, per això la gent que treballa la terra no acostuma a prestar-los atenció, ni tan sols arriben a espantar-se. Però hi ha excepcions.\nEn el cas dels insectes de mida gran, el cert és que solen intimidar la majoria de les persones amb la seva presència. I en el cas del protagonista d’aquest apunt del blog dubto que no hi hagi ningú a qui no li generi sobressalt, perquè el seu aspecte és veritablement inquietant.\nEs tracta de l’escanyapolls o cérvol volant (Lucanus cervus): l'escarabat europeu més gran. Els mascles poden arribar a fer gairebé deu centímetres de longitud, és a dir, més del que mesuren molts ocells. Però, d’on ve aquesta mida tan descomunal? Què ha empès a aquests cuirassats a assolir aquesta mida? Una vegada més la resposta està en l’evolució.\nExemplar d’escanyapolls, sobre l’escorça d’un arbre.\nEl mascle de l’escanyapolls segueix una estratègia evolutiva molt comuna a la natura: ser gran per tenir menys enemics potencials entre els seus predadors naturals, que fugen davant la seva presència imponent, com també fan la majoria d’éssers humans. Sobretot, si apareix volant i fent el seu brunzit famós: un so portentós i alhora alarmant.\nPerò malgrat les seves mides i les espectaculars mandíbules amb forma de llança que tenen els mascles, en realitat aquest escarabat és un dels insectes més inofensius dels nostres camps.\nExclusivament crepuscular, pot fer vols curts per desplaçar-se pel seu territori. Malgrat que el coneixem per la seva fase adulta, quan adquireixen aquest aspecte no solen viure més de dues o tres setmanes, mentre que les larves poden arribar a viure fins a cinc o sis anys, i assolir els vint centímetres de longitud abans d’enterrar-se i passar a la fase de ninfa, generalment en un sòl proper a una soca vella o un arbre caigut, de la fusta del qual s’ha anat alimentant.\nEls adults, tot i que es desenvolupen a la tardor, solen romandre enterrats per envolar-se a les nits temperades d’estiu, per la qual cosa és fàcil veure’ls a l’agost. Habiten els boscos madurs d’alzines i roures esquitxats de conreus (especialment vinyes), però es poden desplaçar a distàncies considerables atrets per les llums dels pobles i les masies.\nLa situació que pateix aquest coleòpter singular és tan delicada que alguns experts assenyalen la seva desaparició probable abans que no acabi aquest segle si no es prenen mesures de protecció urgents. Per això, tant a Espanya com a la resta d’Europa, l’espècie està essent sotmesa a un programa especial de seguiment i conservació.\nPersonalment tinc molta sort amb aquests animals, que figuren entre els meus favorits, i acostumo a trobar-me’ls gairebé cada estiu. Fa uns anys vaig assistir a una baralla entre dos mascles sobre una soca, a l’interior d’un alzinar del parc natural de la Serra d’Espadà, a la província de Castelló.\nUn escanyapolls, sobre una mà.\nAquells escarabats espectaculars, drets, amb les mandibules entrecreuades, i que simulaven una batalla de gladiadors en miniatura, em van proporcionar un dels millors apunts dels meus quaderns de camp.\nL’escanyapolls és una autèntica meravella de l’evolució. Però és que, a més a més, es tracta d’un dels millors bioindicadors de qualitat ambiental del bosc, per la qual cosa, una vegada més, no es tracta tan sols de salvaguardar l’espècie pel que és, sinó pel que representa.\nUn exemplar d’escanyapolls sobre una branca d’un arbre.\nSalvar l’escanyapolls i la resta d’espècies saproxilòfagues -que és com els entomòlegs anomenen els insectes que s’alimenten de la fusta dels arbres caiguts- és una manera directa de conservar les nostres arbredes més relictes, per això paga la pena tots els esforços que s’estan duent a terme per aconseguir-ho.


Negueruela: «Preferesc ballar el ball de la conga per la Llei de Símbols que amb feixistes el 'Que viva España' de Company»\n28 febrer 2021 07:05\nEl conseller de Treball, Comerç i Indústria, Iago Negueruela, ha criticat aquest dimarts que el president del PP a les Balears, Biel Company, balli «amb feixistes». «Tranquils, mentre nosaltres treballem vostès continuin ballant», li ha dit al PP durant una qüestió parlamentària sobre la diversificació econòmica.\nDavant aquesta al·lusió, el diputat del PP Santiago Tadeo ha contestat al conseller que els del 'Pacte' són «els reis de la conga» -en referència a la celebració després de la derogació de la Llei de Símbols-, i Negueruela li ha respost que prefereix «ballar el ball de la conga per la Llei de Símbols amb totes les entitats, abans que ballar amb feixistes el 'Que viva España' de Company».\nPer Postureo patriotic, fa mes de 2 anys\nGrans paraules l'amo...\nJo també m'estimo més una conga en llibertat. Pero el pas doble que ballava en Company esta escrit i compost per autors belgues.


La Petita Llibreria: Entrevista David Nel·lo\nEntrevista David Nel·lo\nPer viure una experiència plaent en el terreny de la lectura juvenil ens hem d’endinsar al misteri de Missió futur, la darrera obra del David Nel·lo.\nTot i que ens ha enamorat amb les seves novel·les infanto-juvenils la seva producció per adults és molt respectable i la seva tasca com a traductor també ens deixa veure el seu amor per les lletres i el sentit d’aquestes.\nÉs difícil escriure per a joves... potser sembla un públic poc crític o desinteressat per la literatura però a la que enganxen el fil conductor i addictiu de la narrativa esdevenen incondicionals i molt crítics amb els seus escriptors de capçalera.\nEstic segura que en David Nel·lo és molt conscient que les lectures d’avui formaran la personalitat lectora dels nois i noies i els tracta amb un gran respecte oferint-los de la mà de Fanbooks una novel·la on les preguntes de la vida, l’home i la transcendència són els eixos vertebradors.\nLi doneu el torn de paraula i que es presenti de viva veu:\nDes de les seves primeres publicacions a Vaixell de vapor que el seguim novel·la a novel·la i relat a relat, però quan va descobrir que el món de les lletres l’estava esperant? De fet, no vaig saber que volia escriure fins que no m’hi vaig posar. Un cop vaig començar, ja no he parat. M’agrada escriure per a tots els públics diversos, grans i petits.\nVostè escriu per a joves i per a adults. Per quin públic costa més escriure? Quin públic és més exigent? Com escriptor tens el deure moral i professional de posar els cinc sentits en tot el que escrius; tant li fa si és per a lectors grans o petits. Si no ho fas bé, ningú no t’ho perdonarà.\nCom ha estat el gir i l’evolució de la seva narrativa al llarg dels anys? Ha estat un procés voluntari o ha vingut donat per la pròpia maduresa? Jo diria que no decideixes aquesta mena de coses. En cada moment vas escrivint el que creus i, evidentment, mai no ets el mateix, per tant, mai no escrius des de la mateixa òptica. Diria que amb el temps guanyes en ofici i experiència.\nDe la seva pròpia producció bibliogràfica té algun llibre que sigui el seu protegit o la nineta dels seus ulls? No, tots me’ls estimo per raons diferents: aquell perquè va ser el primer que vaig escriure, l’altre perquè les protagonistes són dues nenes, aquell de més enllà perquè és el més boig, etc...\nSi pogués fer un viatge en el temps i l’espai, amb quins escriptors li agradaria compartir un bon dinar i un grapat de bones anècdotes? Amb molts, però no sé pas si ens entendríem i no només per una qüestió d’idioma sinó perquè amb el temps la manera de fer dels pobles i de les civilitzacions canvia.\n“Missió futur” ens mostra que a la nostra vida hi ha molta ciència ficció i que a la ciència ficció no hi ha elements tan estranys. Com ha estat el procés de documentació amb en Salvador Macip sobre els aspectes més científics? Bé, molt interessant perquè ell dominava molts dels aspectes dels quals parlo a la novel·la. Això sí, vam haver de comunicar-nos via correu electrònic perquè ell viu a Anglaterra i això ja és una mica com si fóssim en un altre planeta.\nCreu que l’Ismael podria habitar a qualsevol casa de Catalunya o és un nen extraordinari? Sí que podria perquè ell no és tan extraordinari com això. El que passa és que ha tingut una bona preparació en els estudis a l’escola (a banda de la seva mutació genètica, és clar).\nNo creu que aquesta aventura admet molt bé una segona part? Què en pensa de les sagues literàries? Sí, diria que sí. Si m’animo, l’escriuré!\nCreu que les lectures que gaudim de nens i joves ens marquen i conformen el gust literari de quan som adults? Evidentment, ens marquen molt i cadascú es traça un itinerari propi i únic.\nQuè el satisfà més l’èxit de crítica, de públic o de vendes? El que em fa més il·lusió es parlar amb algú que no em coneix i que em digui: He llegit el teu llibre i m’ha agradat molt!\nTraient-lo del context del llibre quina seria la seva missió futur? La meva missió futur seria escriure llibre que suposin un plaer per als meus lectors. Bé, de fet aquesta és la meva Mission Present & Future\nTé algun projecte proper del qual ens pugui avançar alguna cosa? Per desgràcia no. Sempre m’agrada guardar en secret els meus projectes per al futur!\nPer finalitzar, ens agradaria que ens responguessis el que ja ha esdevingut la pregunta de la casa. Quina és la pregunta que mai li han fet i creu important? Ens la respon?\nQuè és el t’agrada més de l’ofici d’escriptor? Perdre’m i trobar-me en l’escriptura i perdre’m de nou i trobar-me altre cop, i sempre navegar a la deriva per aquest mar de la inspiració i de la imaginació, que et fa anar un costat a l’altre, com una tempesta salvatge i, si tens sort, només si tens sort, arribes a port i aconsegueixes escriure el que volies escriure.\nEtiquetes de comentaris: entrevista, Especial, Fanbooks


ERC, ICV-EUiA i CUP volen portar la consulta al congrés espanyol per la via de l'article 150.2 - VilaWeb\nERC, ICV-EUiA i CUP volen portar la consulta al congrés espanyol per la via de l'article 150.2\nVolen que l'estat transfereixi a Catalunya la capacitat de convocar la consulta · CiU ho considera el mètode més fàcil però no descarta de recórrer directament a la llei de consultes\nL'article 150.2 de la constitució espanyola és el que suscita més consens en la comissió parlamentària pel Dret de Decidir. Fonts consultades d'ERC, ICV-EUiA i la CUP creuen que cal demanar a l'estat que transfereixi a la Generalitat la competència per convocar referèndums. Aquest, diuen, és el marc legal que més clarament marcarà la resposta política de l'estat espanyol. Tots preveuen que les corts espanyoles respondran amb un no.\nFonts d'Esquerra diuen que aquesta petició de consulta ha de ser l'última que Catalunya porti al congrés espanyol. ERC ja ha presentat unes quantes iniciatives en aquest sentit i totes han acabat amb resposta negativa. Ara entenen que la proposta que surti del parlament tindrà una legitimitat molt més important i que és l'última carta a jugar a les corts espanyoles.\nLa moció aprovada en el debat de política general fixa que el parlament pot definir més d'una via legal per reclamar la consulta al congrés espanyol, però ERC --com ICV-EUiA i la CUP-- es decanta per una única via, la de l'article 150.2 de la constitució. De primer, havia considerat de proposar que el congrés espanyol es definís sobre totes les vies legals, opció que finalment ha abandonat.\nSegons ERC, un no del congrés espanyol significaria la negativa a negociar la consulta amb Catalunya i inauguraria una etapa nova, en què Catalunya hauria d'optar per la via pròpia que preveu la llei de consultes, encara en tràmit parlamentari. La principal exigència d'ERC és que el temps de resposta no el controli el congrés espanyol. És a dir, que no pugui col·locar la petició catalana a la cua i allargar indefinidament el debat. Per això, prefereix agilitar l'arribada de la petició de referèndum a través dels grups parlamentaris catalans a Madrid.\nPer ERC, tant és si es fa servir la via de la proposició de llei o la de la proposició no de llei --equiparable a una moció parlamentària a Catalunya--, sempre que es garanteixi que la resposta definitiva del congrés espanyol arriba abans de final d'any, tal com ha aprovat el parlament.\nICV-EUiA, en canvi, prefereix que la proposta sorgeixi del ple del parlament. És a dir, que s'aprovi una proposició de llei a la cambra i s'elevi al congrés espanyol. D'aquesta manera, es designarien tres representants del parlament per defensar-la a Madrid. ICV-EUiA descarta que hi vagi el president Artur Mas --com va fer Juan José Ibarretxe amb el seu projecte de nova relació entre Euskadi i Espanya--, perquè el lideratge ha de correspondre al parlament.\nPer evitar que la mesa del congrés espanyol allargassi el debat, ICV-EUiA preveu, com Esquerra, una acció alternativa: presentar la mateixa proposició a través dels grups parlamentaris catalans a Madrid. Això escurçaria els terminis, car els partits tenen reservada la possibilitat d'exigir el debat d'un nombre determinat de propostes. Tanmateix, no entendrien que el congrés espanyol no prioritzés una proposta com la que faria arribar el parlament en un context com l'actual.\nLa CUP --la força més refractària a portar una proposta al congrés espanyol-- creu que l'article 150.2 és la via de consens i, malgrat la manca de confiança en la constitució i les corts espanyoles, està disposada a cremar l'últim cartutx per convèncer la comunitat internacional que l'entesa amb el govern espanyol és impossible. Les fonts consultades per l'ACN confirmen que la CUP es va afegir a la resolució del debat de política general perquè fixava uns terminis clars per abordar el diàleg amb l'estat. Per això refusarà qualsevol opció que difereixi el procés, com ara una proposta del ple del parlament elevada al congrés espanyol. Per la CUP, si el procés s'allarga es contribuirà a la negociació de terceres vies. En aquest sentit, està convençuda que el congrés espanyol no dirà un no explícit a la petició de consulta, sinó que els poders estatals començaran una cursa de fons que retardi el cop de porta de l'estat espanyol mentre, paral·lelament, es negociarà la tercera via amb els poders polítics i econòmics catalans.\nCiU sospesa de presentar un text polític al congrés espanyol\nCiU també accepta que la delegació o transferència de competències és la via més fàcil i ràpida per a poder convocar la consulta i mantenir-ne el control. Ara bé, segons algunes fonts, estudia totes les possibilitats tenint en compte que la resolució aprovada en el debat de política general parla de 'via o vies legals'. Se sospesa de presentar al congrés espanyol un text més polític per provocar una posició del govern espanyol abans de final d'any. El camí del 150.2 podria ser simultani, però d'aquesta manera s'aconseguiria tenir una resposta de l'estat abans del termini marcat pel parlament.\nEn vista de la previsible negativa del congrés espanyol a la voluntat de Catalunya de convocar una consulta, es podria optar llavors per deixar de banda el 150.2 i recórrer directament a la llei catalana de consultes que ha d'aprovar el parlament.\nLa intenció de tot plegat, remarquen les mateixes fonts, és no quedar atrapats per calendaris o vies jurídiques concretes.\nEl PSC només exigeix que tot es pacti en la comissió pel Dret de Decidir\nEl PSC és el cinquè representant de la comissió parlamentària pel Dret de Decidir i l'únic que no es va sumar a la resolució parlamentària d'enviar la consulta al congrés espanyol. Segons que ha sabut l'ACN, el PSC no comparteix l'acord perquè fixa uns terminis molt breus per a encarar el diàleg amb l'estat.\nEls socialistes no es decanten per cap via legal i, en tot cas, exigeixen que totes les decisions es prenguin dins la comissió parlamentària pel dret de decidir, que ha de determinar si cal elevar la proposta al congrés espanyol o bé donar suport a una negociació entre governs.